повечето ползватели са имали много добри резултати в период, когато цената на вятърната енергия е спаднала (157), както и съществуването на определена цикличност в техните приходи в зависимост от фазата на осъществяваните от тях проекти. В своите коментари във връзка с окончателното разгласяване CCCME посочи ясното очакване за силно възстановяване през периода след разследването, най-вече по отношение на потреблението и производството (158).
 (440)
 Тъй като ползвателите предоставиха много непълни данни за тежестта на разходите за СВГК в рамките на своите проекти, Комисията не успя да направи съдържателна количествена оценка за това до каква степен мерките биха увеличили общите разходи по проектите. Оценките сочат нисък процент, който ще зависи от обхвата на договора. EWTA заяви, че увеличението на разходите за закупуване на СВГК поради митото би довело до годишно увеличение на разходите по даден проект с 0,5 % от тази сума (159). Така например ако налагането на антидъмпингови мерки доведе до общо увеличение на цените на СВГК за ползвателите с 10 % и тези ползватели прехвърлят по-голямата част от посоченото увеличение на цените на своите клиенти, според EWTA това би довело до годишно увеличение на цената на даден проект с 0,05 %. Следва също да се отбележи, че нито GE, нито Vestas, нито Nordex, нито SGRE разчитат изключително на китайския внос на СВГК.
 (441)
 След окончателното разгласяване SGRE заяви, че макар че въздействието на митата върху цената на СВГК, изразено в проценти, може да е относително малко, в абсолютни суми въздействието би било голямо, като се има предвид необходимостта ползвателите да оптимизират производствените мощности в резултат на конкурентен натиск и необходимостта да се допринесе за енергийната конкурентоспособност на вятърната енергия от гледна точка на изравнената цена на енергията, т.е. средните нетни настоящи разходи за производство на електроенергия от една електроцентрала през нейния жизнен цикъл. Страната не определи количествено предполагаемото „голямо“ въздействие. Комисията отхвърли това твърдение. Предвид изложеното в съображения 438 и 440 по-горе не се очаква мерките по отношение на вноса на китайски СВГК да окажат значително въздействие върху печалбите на оказалите съдействие ползватели, върху техните научноизследователски и развойни дейности или върху дейностите на ползвателите за производство на определени части от вятърни турбини.
 (442)
 Както беше отбелязано от WindEurope, ползвателите генерират значителна добавена стойност в Съюза. Това се отнася и за производителите на СВГК в Съюза като производители на компоненти (160). Работните места, споменати от WindEurope (300 000 и/или 50 000), обаче не следва да се сравняват с данните за заетостта в Съюза, представени в таблица 8 от настоящия регламент. Всъщност цифрата за 300 000 работни места включва и работните места на производителите на компоненти, в това число производителите на СВГК в Съюза, както и работните места на доставчиците на услуги на сушата и в морето. Тази цифра включва също работни места в субекти в държави извън ЕС, като Обединеното кралство, Турция, Норвегия и Швейцария, както и 140 000 непреки работни места от различни видове. Ползвателите, които съобщиха общи данни за работните места, не определиха количествено работните места, които биха могли да бъдат изложени на риск в техните субекти, ако бъдат